Diari Oficial de la Generalitat Valenciana


Sumari del DOGV 7812, del 23-06-2016 (2016/4729)

Informe ambiental i territorial estratègic de la modificació puntual número 27 del Pla General d'Ordenació Urbana de Llíria (paràmetres urbanístics en zones industrials), modificació puntual número 3 del Pla Parcial Laboratoris Ràdio, i modificació puntual número 1 del Pla Parcial de Millora del sector SI-1 Pla de Carrases de Llíria.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7812

Data del DOGV
:   23-06-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/4729


Data del document
:   20-06-2016

Organisme emissor
:   Ajuntament de Llíria

Tipus de document
:   Anunci

Descriptors 

:   * Llíria
    * pla d'urbanisme
    * administració local

Informe ambiental i territorial estratègic de la modificació puntual número 27 del Pla General d'Ordenació Urbana de Llíria (paràmetres urbanístics en zones industrials), modificació puntual número 3 del Pla Parcial Laboratoris Ràdio, i modificació puntual número 1 del Pla Parcial de Millora del sector SI-1 Pla de Carrases de Llíria. [2016/4729]  
De conformitat amb l'article 51.7 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, es publica l'informe ambiental i territorial estratègic de la modificació puntual número 27 del Pla General d'Ordenació Urbana de Llíria (paràmetres urbanístics en zones industrials), modificació puntual número 3 del Pla Parcial Laboratoris Ràdio, i modificació puntual número 1 del Pla Parcial de Millora del Sector SI-1-Pla de Carrasses de Llíria, emés en sentit favorable per la Regidoria Delegada d'Ordenació i Gestió Urbanística mitjançant el Decret de l'Àrea d'Urbanisme número 1599/2016, de 20 de juny, del tenor literal següent:  
  
  
«Decret de l'Àrea d'Urbanisme número 1599/2016, de 20 de juny, de 2016.  
Títol: Modificació puntual número 27 del Pla General d'Ordenació Urbana de Llíria (paràmetres urbanístics en zones industrials), modificació puntual número 3 del Pla Parcial Laboratoris Ràdio, i modificació puntual número 1 del Pla Parcial de Millora del Sector SI-1-Pla de Carrasses de Llíria.  
Promotor: Ajuntament de Llíria.  
Autoritat substantiva: Ajuntament de Llíria.  
Localització: Llíria (València).  
Número d'expedient: 2/3784-PUV.  
Aprovació: Acord del Ple de 21 d'abril de 2016.  
Informe tècnic municipal previ a l'informe ambiental i territorial estratègic, de data 14 de juny de 2016, que conclou: «realitzada l'anàlisi tècnica del document i consultada la cartografia temàtica de la Conselleria d'Infraestructures, Territori i Medi Ambient, s'observa que la proposta de modificació puntual del planejament no presenta afeccions sobre el medi ambient ni el paisatge, no sent necessàries mesures d'integració».  
Informe jurídic sobre la proposta de resolució d'informe ambiental i territorial estratègic, de data 15 de juny de 2016, emés en sentit favorable.  
  
1. Consideracions jurídiques  
L'avaluació ambiental estratègica és l'instrument de prevenció establit en la Directiva 2001/42/CE, del Parlament Europeu i del Consell, de 27 de juny, per a la integració dels aspectes ambientals en la presa de decisions de plans i programes públics.  
Dita directiva s'incorpora al dret intern espanyol per mitjà de la Llei 21/2013, de 9 de desembre, d'avaluació ambiental, i al dret autonòmic per mitjà de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP).  
El Reial Decret Legislatiu 7/2015, de 30 d'octubre, pel que s'aprova el Text Refós de la Llei de Sòl i Rehabilitació Urbana, estableix, en l'article 22.1, que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
  
2. Òrgan competent  
El regidora delegada d'Ordenació i Gestió Urbanística és l'òrgan competent per a emetre l'informe ambiental i territorial estratègic que es refereix l'article 51.2.b de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana (LOTUP), de conformitat amb el Decret de l'Alcaldia número 2897/2015, de 25 de novembre, sobre modificació de la delegació d'atribucions en les regidories, així com amb allò que s'ha acordat pel Ple municipal en la sessió de data 21 d'abril de 2016, en relació amb aquest procediment.  
  
3. Resolució  
Vistos els articles 51, 57 i concordants de la LOTUP, i considerant, d'acord amb els criteris del seu annex VIII, que la proposta de modificació puntual número 27 del Pla General d'Ordenació Urbana de Llíria (paràmetres urbanístics en zones industrials), de la modificació puntual número 3 del Pla Parcial Laboratoris Ràdio, i la modificació puntual número 1 del Pla Parcial de Millora del Sector SI-1-Pla de Carrasses de Llíria, pel seu limitat contingut (adequació de paràmetres urbanístics sense augment d'edificabilitat), no estableix un marc per a projectes subjectes a avaluació d'impacte ambiental, ni requereix un programa per al seu desenvolupament, no té incidència significativa sobre el model territorial vigent en el municipi i, tenint en compte que l'informe tècnic emés estableix que no hi ha afecció mediambiental ni paisatgística per l'alternativa d'ordenació proposada, pel present decret resolc:  
  
  
Primer  
Emetre un informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual número 27 del Pla General d'Ordenació Urbana de Llíria (paràmetres urbanístics en zones industrials), la modificació puntual número 3 del Pla Parcial Laboratoris Ràdio, i la modificació puntual número 1 del Pla Parcial de Millora del Sector SI-1-Pla de Carrasses de Llíria, de conformitat amb els criteris de l'annex VIII de la LOTUP, corresponent continuar la seua tramitació conforme al capítol III del títol III del llibre I de la LOTUP (articles 51, 57 i concordants), en els termes que preveu l'Acord del Ple de 21 d'abril de 2016 (punt resolutiu tercer), sense que s'establisquen condicionants ambientals.  
  
  
Segon  
Fer saber als interessats que, contra la present resolució, per no ser un acte definitiu en via administrativa, no pot interposar-se cap recurs sense perjuí de què, si és el cas, procedisquen en via judicial contenciosa administrativa davant de la disposició de caràcter general que haguera aprovat el pla o programa, o bé, sense perjuí de què procedisquen en via administrativa davant de l'acte, si és el cas, d'aprovació del pla o programa.  
  
Tercer  
Publicar esta resolució en el Diari Oficial de la Comunitat Valenciana.  
  
Quart  
De conformitat amb l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en aqueix diari no s'haguera procedit a aprovar la modificació del pla en el termini màxim de quatre anys des de la seua publicació.»  
  
Llíria, 20 de juny de 2016.- La regidora delegada: Consuelo Morato Moreno.